《得京友信问曾观三叠水否因寄》
宋代·董嗣杲

破橐萧然不自休，芦黄苇白九江秋。
抗尘狂作两年客，看水悭为三叠游。
得酒问鱼愁入市，有书无雁却登楼。
征裘几揾思家泪，两眼凝穷桑落洲。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。